’n Voormalige administratiewe klerk van die Suid-Afrikaanse agentskap vir maatskaplike sekerheid (Sassa) is onlangs tot tien jaar tronkstraf gevonnis nadat sy die agentskap uit sowat R1,2 miljoen bedrieg het. Die bedrog het tussen 2006 en 2011 plaasgevind.
Nombuso Lynette Dlamini (44) is Vrydag saam met ’n medepligtige, Siyasanga Gqamane, in die Mbizana-streekshof in die Oos-Kaap gevonnis. Gqamane het vermoedelik nie vir Sassa gewerk nie.